Meisterlikult voolava realistliku loo ning abstraktsete alltekstide taustal räägib DISTRICT 9 kõige enam aga vastikust tekitava loo inimesest. Sellest, kuidas alternatiivse ajaliiniga Maa inimene näitab üles julma hoolimatust nii võõrast  liigist pärineva olendi, kui ka oma liigi isendi, elu vastu. Oma teel kõike maha lõhkuv iha kasutada "tulnukate" võimsa hävitusjõuga relvaarsenaali ei kohku tagasi isegi oma liigikaaslase tükkideks lõikumise eest, kui vaid oskaks sealjuures välja töötada vormelit, mis aitaks üle astuda kehtivast reeglist, et "tulnukate" relvi saab kasutada ainuüksi keegi, kellel on sama DNA.